Diari Oficial de la Generalitat Valenciana


Sumari del DOGV 7647, del 30-10-2015 (2015/8726)

RESOLUCIÓ de 8 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 28/15-AIA Alzira.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8726


Data del document
:   08-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alzira
    * impacte ambiental

RESOLUCIÓ de 8 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 28/15-AIA Alzira. [2015/8726]  
De conformitat amb l'article 47.3 de la Llei 21/2013, de 9 de desembre, d'Avaluació Ambiental, el qual estableix la publicació en el Butlletí Oficial de l'Estat o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Comunitat Valenciana l'informe d'impacte ambiental corresponent a l'expedient 28/15-AIA Alzira.  
  
«Informe d'impacte ambiental  
Expedient: 28/15-AIA.  
Títol: Planta de fabricació de pintures.  
Promotor: Industrias Sales-Pinlac, SL.  
Autoritat substantiva: Ajuntament d'Alzira.  
Localització: c/ Tribunal Constitucional, núm. 22, del polígon industrial Sales Solaz del terme municipal d'Alzira (València).  
  
Descripció del projecte  
L'activitat pretén implantar-se en una parcel·la de 2.533,50 m² en sòl urbà industrial que conté tres naus industrials i una campa exterior, i que té les superfícies útils següents:  
- Nau 1 (fabricació de pintures i vernissos, lavabos i magatzem 2) 350,01 m²   
- Nau 2 (oficines, lavabos, vestuaris i magatzem 1) 586,12 m²  
- Nau 3 (magatzem d'embalatges) 800,63 m²  
- Campa exterior (s'emmagatzemaran envasos buits) 801,64 m²  
La campa exterior es tancarà en tot el seu perímetre i és usada per a ubicar la cambra del compressor.  
El procés industrial es basa en la mescla de productes químics en la proporció adequada en fred, en màquines agitadores.  
Les matèries primeres i les quantitats anuals previstes a consumir són:  
Xilè 8.000 l  
Toluè 5.000 l  
Acetat de butil 12.000 l  
Acetat de metil 3.000 l  
Acetat d'etil 15.000 l  
Envasos 15.000 unitats  
Embalatges 1.000 kg  
La capacitat anual de producció és:  
Pots de pintura 150.000 l  
Els productes anteriors són dissolvents orgànics tòxics de classe B1, i altres mescles de resines acríliques i resines de polièster de classe B2, així com mescles de ceres, dissolvents i silicones que són de classe C; es fabricaran les pintures i vernissos, i aquests són els productes acabats de classe C; s'envasaran en formats comercials de 5, 10, 15, 20 i 25 kg i s'emmagatzemaran els envasos per a la seua posterior distribució i comercialització.   
L'emmagatzematge es farà en recipients mòbils de diferent capacitat, tant de matèries primeres com de productes acabats, i s'arreplegaran en magatzems de productes inflamables.  
- Cisternes d'1 m3 matèria primera de classe B1 (magatzem 2).  
- Cisternes d'1 m3 i bidons de 200 l matèria primera de classe B2 (magatzem 1).  
- Bidons de 200 l i llandes de 20 i 25 l matèria primera de classe C (magatzem 1).  
- Llandes de 5, 10, 20 i 25 l producte acabat de classe C (magatzem 1).  
Es tracta, doncs, de productes inflamables, alguns d'aquests seran, a més, tòxics combustibles, el volum estimat per a inflamables és de 40 m3 (5 m³ en el magatzem 2 i 035 m³ en el magatzem 1).  
La mercaderia és emmagatzemada en el sòl, col·locada sobre palets o en prestatgeries.  
La relació de maquinària destinada al procés industrial és la següent:  
  
- Agitador.  
- Agitador mural.  
- Molí.  
- Envasadora amb 2 equips de filtratge.  
- Compressor.  
- Carretó elevador.  
  
Tramitació administrativa  
Amb data 21 d'octubre de 2014, va tindre entrada en la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient un ofici de l'Ajuntament d'Alzira, on se sol·licita al Servei d'Avaluació d'Impacte Ambiental un pronunciament sobre la inclusió de l'activitat ?Planta de fabricació de pintures?, promoguda per Industrias Sales-Pinlac, SL, en alguns dels supòsits de la Llei 21/2013, de 9 de desembre, d'Avaluació Ambiental.  
La documentació remesa és la següent:  
Projecte de llicència ambiental.  
El 6 de novembre de 2014, des del Servei d'Avaluació d'Impacte Ambiental es requereix a l'Ajuntament d'Alzira que el promotor presente un document ambiental, a més d'informes sectorials.  
El 23 de març de 2015, es registra en la Conselleria d'Infraestructures, Territori i Medi Ambient la documentació sol·licitada per part de l'Ajuntament d'Alzira.  
  
Anàlisi del projecte segons els criteris de l'annex III de la Llei 21/2013  
D'acord amb el que preveu el tràmit d'avaluació d'impacte ambiental simplificada, el present informe d'impacte ambiental s'ajusta als criteris de l'annex III de la Llei 21/2013, de 9 de desembre, d'Avaluació Ambiental, i analitza les característiques del projecte, la seua ubicació i les característiques del potencial impacte, tenint en compte la magnitud dels impactes previsibles, la grandària, la utilització de recursos naturals, les característiques i quantitats de les matèries primeres i els productes acabats, la contaminació o els riscos d'accidents i les mesures correctores i preventives plantejades.  
A aquests efectes es fa l'anàlisi següent:  
a) Característiques del projecte:  
Grandària del projecte: actualment és una edificació existent, en sòl urbà industrial ja consolidat, la superfície destinada a emmagatzematge de productes químics és de 208,05 m² i la destinada a la fabricació de pintures és aproximadament de 305 m², la nau 3 no s'utilitzarà. És una dimensió poc important.  
Utilització de recursos naturals: no hi haurà canvis en la utilització del sòl, ja que es manté la mateixa superfície construïda.  
No hi haurà augment en el consum d'aigua, ja que el procés industrial no en requereix.  
La parcel·la disposa de tots els serveis d'aigua potable, xarxa de clavegueram i subministrament elèctric per connexió a les infraestructures del polígon.  
Les aigües residuals són les que provenen dels lavabos i el vestuari, l'abocament es farà directament al clavegueram municipal.  
La generació de residus:  
Es generen els residus següents:  
080111\* Residus de pintura i vernís que conté dissolvent orgànics o altres substàncies perilloses.  
080113\* Llots de pintura i vernís que conté dissolvent orgànics o altres substàncies perilloses.  
150110\* Envasos que contenen restes de substàncies perilloses o estan contaminats per aquestes.  
150202\* Absorbents, materials de filtració, draps de neteja i robes protectores contaminats per substàncies perilloses.  
200307 Residus voluminosos  
- Quant a la seua gestió:  
Aquests residus seran depositats en recipients adequats en l'interior de la nau i retirats per un gestor autoritzat.  
Els fems de neteja es depositaran en contenidors adequats i seran arreplegats pel servei municipal de recollida de fem.  
La documentació aportada indica que s'aporten documents d'acceptació dels residus, però en l'expedient no hi consta.  
Contaminació  
L'activitat està prevista en el grup C del catàleg d'activitats potencialment contaminants de l'atmosfera, i queda sotmesa a notificació a la conselleria competent en medi ambient en les condicions que determine la seua normativa, segons es desprèn de la Llei 34 2007/, de 15 de novembre, de Qualitat d'Aire i Protecció de l'Atmosfera.  
Per a evitar la contaminació atmosfèrica, en la sala de fabricació s'han instal·lat equips de ventilació forçada junt amb els tancs de mescla i en els dos magatzems de productes inflamables, a més de ventilació natural.  
El document ambiental indica que es realitza la inscripció corresponent i un estudi d'emissions al començament de l'activitat.  
El risc d'accidents, atenent, en particular, les substàncies:  
Les característiques constructives de les sales d'emmagatzematge de productes químics compleixen el que estableix la MIE-APQ1 ?Emmagatzematge de líquids inflamables i combustibles- del Reial Decret 379/2001, de 6 d'abril, pel qual s'aprova el Reglament d'emmagatzematge de productes químics i les seues instruccions tècniques complementàries, quant a accessos, recorregut de via d'evacuació, instal·lació elèctrica, protecció contra incendis, ventilació, [?].  
No es preveu afeccions significatives en la fase de funcionament.  
El pla de vigilància ambiental preveu el control sobre els aspectes següents: afecció al sòl, a l'atmosfera i el possible risc d'incendi.  
  
En els dos magatzems de productes químics, es realitzarà un adequat manteniment i inspecció ocular del sistema de drenatge.  
b) Ubicació del projecte:  
El projecte no s'ubica en zona d'especial sensibilitat ambiental per situar-se en l'àmbit totalment urbà, ja que són tres naus que formen part del polígon industrial i presenta una ubicació i un ús proposat compatible amb aquell i totalment adaptat a l'entorn.  
c) Característiques del potencial impacte:  
La durada, freqüència i reversibilitat: es produeix un efecte continu, ja que l'activitat que es fa és permanent en el temps, es pot concloure que no es preveuen afeccions significatives que hi afecten de manera irreversible, amb un impacte ambiental compatible.  
Les afeccions associades a l'activitat en la fase d'explotació seran les següents:  
- Quant a l'afecció al sòl, la solera serà de formigó de 15 cm de grossària d'acabat remolinat sobre llasts de 15 cm de grossària.  
- Quant als possibles vessaments, els dos magatzems de productes químics disposen d'un sistema de drenatge disposat sobre la solera amb pendent cap a un canal de recollida de líquids, que prevé així un possible vessament o abocament accidental i aquest serà conduït fins a una arqueta impermeable de recollida d'abocaments, que no estarà comunicada amb la xarxa de sanejament del polígon; posteriorment, aquest abocament seria retirat per una empresa autoritzada.  
Com a conclusió, l'activitat, amb les mesures protectores i correctores proposades, no suposa un nou impacte significatiu en el medi ambient, en ser una actuació que no comporta un gran procés industrial amb grans generacions de residus i emissions atmosfèriques, sempre que s'atinguen als condicionants de la present resolució.  
  
Afeccions ambientals  
El projecte no afecta espais naturals protegits de la Comunitat Valenciana ni espais de la Xarxa Natura 2000.  
Consultada la cartografia CITMA, es constata que la parcel·la en què pretén implantar-se l'activitat està pròxima a zona amb risc d'inundació 5, segons el vigent pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), per la qual cosa no es requereixen mesures addicionals per no estar la instal·lació afectada pel risc esmentat.  
  
Consideracions jurídiques  
1. El projecte examinat constitueix, segons el que es preveu en l'annex II, grup 6b (instal·lacions industrials per a la producció de pintures i vernissos), de la Llei 21/2013, de 9 de desembre, d'Avaluació Ambiental, un dels supòsits fàctics en què resulta preceptiva l'avaluació d'impacte ambiental simplificada, prèviament a la resolució administrativa que s'adopte per a l'aprovació definitiva d'aquell, segons es desprèn de l'article 7.2 de la llei esmentada.  
2. L'expedient ha observat els tràmits previstos en la secció 2a de la Llei 21/2013, de 9 de desembre, d'avaluació ambiental, i en les altres disposicions que se li apliquen.  
3. L'article 15 del Decret 47/2015, de 17 d'abril, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la resolució següent:  
  
Primer  
S'emet un informe d'impacte ambiental favorable al projecte ?Planta de fabricació de pintures?, promogut per Industrias Sales-Pinlac, SL, situada al c/ Tribunal Constitucional, núm. 22, del polígon industrial Sales Solaz del terme municipal d'Alzira (València), i s'aprecia que no tindrà efectes significatius sobre el medi ambient, amb les mesures preventives i correctores proposades en la documentació presentada, i amb el compliment dels condicionants de l'apartat segon d'aquesta resolució, per la qual cosa no requereix sotmetre's al procediment d'avaluació d'impacte ambiental ordinària, d'acord amb el que estableixen l'article 47 de la Llei 21/2013, de 9 de desembre, d'Avaluació Ambiental, i els criteris de l'annex III de la llei esmentada.  
Tot això sense perjuí de les autoritzacions que corresponga obtindre d'altres organismes d'acord amb la legislació i normativa sectorial que hi siga aplicable.  
  
Segon  
A més de les mesures preventives i correctores proposades en el document ambiental i com a condicionants addicionals a observar en l'execució del projecte, s'estableixen:  
1. Si hi haguera un vessament d'oli o greix (carretó elevador o maquinària), seria arreplegat immediatament utilitzant absorbents adequats, que seran considerats al seu torn com a residus i, per tant, gestionats d'acord amb la seua naturalesa i perillositat.  
2. Davant de la possibilitat d'afecció al sòl a causa d'un possible vessament accidental del líquid emmagatzemat, cal absorbir el líquid residual amb arena o absorbent inert i traslladar-lo a un lloc segur, caldria eliminar qualsevol font d'ignició i, sobretot, ventilar.  
3. La reixeta del sistema de recollida de vessaments de la zona de recollida de productes químics, es mantindrà neta i el depòsit inferior es buidarà amb una freqüència suficient per a garantir que no es produiran vessaments.  
4. L'apilament d'envasos buits en la campa exterior es farà sense sobrepassar l'altura de tancament, tenint en compte que s'hauran de retirar periòdicament abans de superar la capacitat de recollida.  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'Avaluació Ambiental, el present informe d'impacte ambiental es publicarà en el Diari Oficial de la Comunitat Valenciana.  
  
  
Quart  
D'acord amb el que disposa l'article 47.4 de la Llei 21/2013, de 9 de desembre, d'Avaluació Ambiental, el present informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'autorització del projecte en el termini màxim de quatre anys des de la publicació.  
  
Quint  
D'acord amb el que disposa l'article 47.6 de la Llei 21/2013, de 9 de desembre, d'Avaluació Ambiental, l'informe d'impacte ambiental no serà objecte de cap recurs, sense perjuí del que, si és el cas, escaiguen en via administrativa o judicial davant de l'acte, si és el cas, d'autorització de projecte.  
  
València, 22 de juny de 2015.- El director general d'Avaluació Ambiental i Territorial: Juan Giner Corell».  
  
València, 8 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.